***Тасты-Талды орта мектебінде 28 қаңтарда қазақ тілі пәнінен мектепішілік « Жарқын болашақ»  пән олимпиадасы өтті.***

**Олимпиаданың басты мақсаты:**
1.Мемлекеттік тілдің қолданылу аясын кеңейту.
2.Қазақ халқының мәдени, әдеби және рухани қазыналарын кеңінен насихаттау;
3. Оқушылардың шығармашылық, ізденушілік қабілеттерін, мәдени дүниетанымын дамыту.
Былтырғы «Жарқын болашақ» пән олимпиадасының «Сөз шеберлері» номинациясының ІІІ орын иегері Жақсылық Ержігіт Оралхан Бөкейдің «Апамның астауы» әңгімесінен үзінді оқып, олимпиаданың ашылурәсімін өткізді.Жалпы біздің мектептің оқушылары жыл сайын өтетін дәстүрлі «Жарқын болашақ» олимпиадасына қатысып, өз бақтарын сынап жүр. Жеткен жетістіктері де аз емес. Олай болса , оқушылардың жеткен жетістіктеріне тоқталып өтсек:

1.2013жылы «Сахна саңлақтары» аталымында мектеп оқушылары Ғ. Мүсіреповтың «Өлімді жеңген ана» қойылымын қойып, ІІ орынға ие болды.

2.2014 жылы Сансызбай Баян «Жазушылар» аталымы бойынша ІІІ орын

3.2016 жылы Зағыпер Темірлан «Тілші-әдебиетші» аталымы бойынша ІІ орын

4.2016 жылы Жақсылық Ержігіт «Сөз шеберлері» аталымы бойынша ІІІ орын

5.2016 жылы Бақыт Гүлзат « Жас ғалымдар» аталымы бойынша ІІ орын ие болған.

Олимпиада барысында Қалдыбайқызы Аруна «Жұмақ», Жетімнің монологы»,Қойшұғыл Аружан «Қателескен екенмін бір-ақ рет», «Сонда мен жылап қалғам» өлеңдерін оқды. Ал биылғы оқу жылында ауданда өтетін «Жарқын болашақ» пән олимпиадасында мектебіміздің намысын 7 «А» сынып оқушылары қорғамақ. Олар:

1. «Тілші-әдебиетші» аталымы бойынша Тугелов Дастан

2. «Жазушылар» аталымы бойынша Қызырова Тоғжан

3. «Жас ғалымдар» аталымы бойынша Шамшенова Арайлым

4. «Әнші-бұлбұлдар» аталымы бойынша Қойшұғыл Аружан

5.« Сөз шеберлері» аталымы бойынша Қалдыбайқызы Аруна

КАТЕV қоғамдық қорының қолдауымен өтетін « Жарқын болашақ»  пән олимпиадасында мектеп оқушылары өз өнерлерін көрсетіп,көрермендерге ерекше көңіл күй сыйлады.Аудандық кезеңге жолдама алған бес оқушы мектебіміздің намысын 2 ақпан күні Державин қаласында өтетін «Жарқын болашақ» пән олимпиадасында бақ сынамақ. Сәттілік тілейміз!

Қазақ тілі мен әдебиет пәнінің мұғалімі: Қожамжаров А.Ж